Каманда навукоўцаў з Інстытуту арніталогіі Макса Планка (Германія) і Мадрыдскага ўніверсітэту (Гішпанія) спрабавалі знайсці сувязь паміж рознымі міграцыйнымі стратэгіямі лесак і асобнымі генамі. Папярэднія эксперыменты па скрыжоўванню лесак з рознай міграцыйнай стратэгіяй паказалі моцную абумоўленасць такіх паводзінаў генетычнымі кампанентамі птушак. Таму даследчыкі вырашылі прааналізаваць генетычныя асаблівасці розных папуляцый лесак.